04/06/2021 | Administración LocalMunicipal
Lousame
Aprobación definitiva do proxecto técnico e relación de titulares, bens e dereitos afectados relativos á obra “Mellora do viario á Escabia”

O Pleno do Concello de Lousame, na sesión que tivo lugar o día 28.05.2021, adoptou o seguinte acordo, que se publica no cumprimento do artigo 21 da Lei de Expropiación Forzosa: “Primeiro: Aprobar, con carácter definitivo, o proxecto técnico de obras denominado “Mellora de trazado de viario á Escabia”, cun orzamento de execución por contrata de 153.925,52 €, redactado polo enxeñeiro Luisa Francisca David Ricardo Hoyuelos Liciaga, en xaneiro do 2021; na súa versión de data de 07/05/2021, unha vez supervisado tecnicamente pola Deputación da Coruña. Segundo: Aprobar, con carácter definitivo, o documento denominado “Anexo de Expropiacións”, que ten carácter complementario do proxecto técnico “Mellora de trazado de viario á Escabia”, e co obxecto de definir a relación de bens e dereitos afectados pola execución deste investimento e que deben ser obxecto de expropiación. Terceiro: Declarar que a aprobación definitiva do proxecto técnico denominado “Mellora de trazado de viario á Escabia”, así como do documento denominado “Anexo de Expropiacións”, leva implícita a declaración de utilidade pública e a necesidade de ocupación dos terreos, aos efectos da súa expropiación forzosa. Cuarto: Considerar que co actuado queda demostrada a necesidade de ocupación dos bens e dereitos afectados e por tanto, de conformidade co artigo 20 da Lei de Expropiación Forzosa, acordar a necesidade de ocupación dos mesmos. Como Anexo a este acordo recóllese a relación de bens e dereitos afectados, así como a relación nominal dos interesados. Quinto: En aplicación do artigo 21 da Lei de Expropiación Forzosa, este acordo de necesidade de ocupación, inicia o expediente expropiatorio. Será publicado en igual forma que a prevista no artigo 18 da Lei de Expropiación Forzosa, ademais de ser notificado individualmente a cantas persoas aparezan como interesadas no procedemento expropiatorio. A estes efectos, practicaranse as notificacións individualizadas aos interesados e darase publicidade do acordo no Boletín Oficial da Provincia, no Taboleiro de Anuncios do Concello en nun dos diarios de maior circulación da Provincia. Simultaneamente publicarase edicto, no Boletín Oficial do Estado, a fin de que sirva de notificación, consonte ao disposto no artigo 44 da Lei 39/2015, do 1 de outubro, para todos aqueles titulares que non puideran ser citados persoalmente. Sexto: Convidar aos interesados para que propoñan un prezo que propicie a adquisición por mutuo acordo. Sétimo: Facultar á Alcaldía para a execución do presente acordo>> Contra o presente acordo, que pon fin á vía administrativa, pode interpoñerse alternativamente recurso de reposición potestativo ante o Pleno Corporativo, no prazo de 1 mes a contar dende o día seguinte ao da publicación deste acordo, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común; ou ben interpoñer directamente recurso contencioso-administrativo, no prazo de 2 meses, ante o Xulgado do Contencioso-Administrativo, de conformidade co artigo 46 da lei 29/1998, do 13 de xullo, da Xurisdición Contencioso-Administrativa. E todo isto, sen prexuízo de que se poida interpoñer calquera outro recurso que se estime máis conveniente. Lousame, a 31 de maio do 2021 A Alcaldesa, Mª Teresa Villaverde Pais